
****

**УТВЪРЖДВАМ:....................**



**Д О К У М Е Н Т А Ц И Я**

**ЗА ПРОВЕЖДАНЕ НА ОТКРИТ КОНКУРС ЗА ВЪЗЛАГАНЕ НА ДЕЙНОСТИTE**

***„ПОЧИСТВАНЕ НА ПЛОЩИ ЗА ЗАЛЕСЯВАНЕ, ПОЧВОПОДГОТОВКА, ЗАЛЕСЯВАНЕ И ДВУКРАТНО ОТГЛЕЖДАНЕ НА ЕДНОГОДИШНИ КУЛТУРИ*“ *ПРЕЗ 2024 и 2025 г. на територията на ТП „ДГС КЮСТЕНДИЛ”***

по реда на чл.15÷24 във връзка с чл.10, ал.1, т.6, т.7, т. 9 и т.10 отНаредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти

**ОБЕКТ № 2404**

**ДАТА** **НА ПРОВЕЖДАНЕ НА КОНКУРСА: 12.09.2024 г.**

Упълномощено длъжностно лице да предоставя информация:

д-р инж. Ася Миленкова – зам.-директор ВОГТ в ТП ДГС „Кюстендил”- тел. 0887198794

**2024 година**

**СЪДЪРЖАНИЕ**

**НА ДОКУМЕНТАЦИЯТА:**

1. Копие от заповедта за откриване на процедурата.

**2.** Конкурсни условия, съдържащи:

**2.1.** пълно описание на обекта предмет на възлагане по процедурата;

**2.2.** срокове за изпълнение;

**2.3.** спецификации, технологични планове на обекта и други документи, описващи възлаганите дейности;

**2.4.** изисквания, на които трябва да отговарят участниците и подизпълнителите;

**2.5.** документи, които следва да бъдат представени от участниците при участие в процедурата;

**2.6.** основания за недопускане или отстраняване на участник от участие в процедурата.

1. Заявление за участие по образец – ***Приложение №1.***
2. Декларация за отсъствие на обстоятелствата по чл.18, ал.1, т.3, букви „а”-„ж” от Наредбата – ***Приложение №2***.
3. Декларация, по образец – ***Приложение №3.***
4. **„Ценово предложение”** /Ценова оферта/ по образец– ***Приложение №4.***
5. Изисквания при провеждане на лесокултурни дейности на територията на ТП „ДГС Кюстендил“. Инструктаж за осигуряване на здравословни и безопасни условия на труд – ***Приложение №5.***
6. Лист за проверка на оборудването и използването на лични предпазни средства и защитно облекло от горските работници, изпълнението на процедурите за безопасност и изискванията за извършване на горскостопански дейности – ***Приложение №6.***

**9.** Проект на договор.

**У С Л О В И Я**

**за участие в открит конкурс с предмет:**

***„ПОЧИСТВАНЕ НА ПЛОЩИ ЗА ЗАЛЕСЯВАНЕ, ПОЧВОПОДГОТОВКА, ЗАЛЕСЯВАНЕ И ДВУКРАТНО ОТГЛЕЖДАНЕ НА ЕДНОГОДИШНИ КУЛТУРИ*“ *ПРЕЗ 2024 и 2025 г. на територията на ТП „ДГС КЮСТЕНДИЛ” В ОБЕКТ №2404***

**І.** **ОБЕКТ НА ОТКРИТИЯ КОНКУРС:** Изпълнение на дейности в горските територии, съгласно чл.10, ал.1, т.6, т.7, т.9 и т.10 от НУРВИДГТ, а именно – Почистване на площи за залесяване, почвоподготовка, залесяване и двукратно отглеждане на едногодишни култури“ през 2024 и 2025 г. в обект №2404 в териториалния обхват на ТП „ДГС Кюстендил“, гр.Кюстендил.

Лесокултурните дейности, количеството, срока за изпълнение и стойността на обекта са дадени в таблицата към т. 2.1 от заповедта за откриване на конкурса.

Най-благоприятното време за изпълнение на всяка дейност по отделно се съгласува с Директора на ТП „ДГС Кюстендил“, на чиято територия се извършват, в съответствие със сроковете определени в спецификациите.

**ІІ. ИЗИСКВАНИЯ, НА КОИТО ТРЯБВА ДА ОТГОВАРЯТ УЧАСТНИЦИТЕ И ПОДИЗПЪЛНИТЕЛИТЕ**

В процедурите за провеждане на открит конкурс за възлагане на дейностите по чл.10, ал.1 от НУРВИДГТ могат да участват всички заинтересовани лица (юридически лица и еднолични търговци), внесли гаранция за участие и отговарящи на следните изисквания:

- вписани в публичния регистър към ИАГ по чл.235 и чл.241 от Закона за горите за съответната дейност;

- отговарящи на техническите и квалификационни изисквания за извършване предмета на процедурата;

- отговарящи на изискванията по чл.18, ал.1, т.3, букви „а”-„и” от Наредбата;

В случай, че участникът в процедурата предвижда участие на подизпълнител, той трябва да отговаря на изискванията за лично състояние, предвидени за допускане до участие в конкурса.

Всеки посочен от участника подизпълнител трябва да отговаря на изискванията по чл.18, ал.1, т.3, букви „а“–„ж“ от Наредбата.

Когато участникът в процедурата предвижда участие на **подизпълнители**, това се посочва в заявлението заедно с ЕИК или ЕГН, номер на удостоверението за регистрация на подизпълнителя в публичния регистър по чл.241 или 235 от ЗГ за съответната дейност, с изключение на случаите по чл.11, ал.2. **В този случай към офертата се прилага и декларация по чл.18, ал.1, т.3, букви "а" – "ж" за всеки посочен подизпълнител.**

Не се допуска едновременно извършване на дейност в един подотдел от двама и повече изпълнители, с изключение на случаите, когато за извършване на дейността е допуснато участие на подизпълнител.

**ІІІ. Документи, които следва да бъдат представени от участниците при участие в открития конкурс:**

**1.** Заявление за участие по образец – ***Приложение №1.***

**2.** Декларация за отсъствие на обстоятелствата по чл.18, ал.1, т.3, букви „а”-„и” от Наредбата – ***Приложение №2***, че участникът:

**а)** не е осъден с влязла в сила присъда, освен ако е реабилитиран, за престъпление по чл.194 – 217, чл.219 – 260, чл.301 – 307, чл.321 и чл.321а от Наказателния кодекс;

**б)** не е обявен в несъстоятелност и не е в производство по несъстоятелност;

**в)** не е в производство по ликвидация;

**г)** не е свързано лице по смисъла на § 1, т. 9 от допълнителната разпоредба на ЗПК с директорите на „ЮЗДП“ ДП гр.Благоевград и ТП „ДГС Кюстендил“;

**д)** не е сключил договор с лице по чл. 86 на ЗПК;

**е)** не е лишен от право да упражнява търговска дейност;

**ж)** няма парични задължения към държавата и към съответното ДП, установени с влязъл в сила акт на компетентен държавен орган, а когато възложител в процедурата е община, че участникът няма парични задължения и към съответната община, с влязъл в сила акт на компетентен орган;

**з)** е внесъл гаранция за участие в конкурса;

**и)** заедно с посочените от него подизпълнители отговаря на техническите и квалификационните изисквания за извършване на дейността.

**Изискванията на чл.18, ал.1, т.3 с изключение на букви "б", "в", "д" и "ж" от Наредбата** и посочени по-горе в т.2 се отнасят за управителите или за лицата, които представляват участника, съгласно [Търговския закон](https://web.apis.bg/p.php?i=301352) или законодателството на държава–членка на Европейския съюз, или на друга държава–страна по Споразуме-нието за Европейското икономическо пространство, където участникът е регистриран.

**Изискванията на чл.18, ал.1, т.3, букви „а” и „е”, се прилагат както следва:**

* при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;
* при командитно дружество - за неограничено отговорните съдружници;
* при дружество с ограничена отговорност - за управителя, а при няколко управители - за всеки от тях;
* при еднолично дружество с ограничена отговорност - за управителя;
* при акционерно дружество - за членовете на съвета на директорите, съответно на управителния съвет;
* при командитно дружество с акции - за изпълнителните членове, на които е възложено управлението;
* във всички останали случаи, включително за чуждестранните лица - за лицата, които представляват участника;
* в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

**3.** Декларация, по образец – ***Приложение №3***, относно обстоятелството че участника:

* 1. е запознат с условията в проекта на договора за възлагане на горепосочената процедура, съгласен е с неговите клаузи, приема ги без възражения и се задължава да ги спазва;
  2. се задължава да спазва условията за участие в процедурата и всички действащи норми и стандарти, които се отнасят до изпълнението на дейността;
  3. се задължава да не разпространява по никакъв повод и под никакъв предлог данните за процедурата;
  4. предоставя доброволно на ТП „ДГС Кюстендил“ необходимите лични и други данни и се съгласява същите да бъдат събирани и обработвани, съгл. ЗЗЛД и останалото действащо законодателство;
  5. се съгласява посочените лични и други данни да бъдат предоставяни от ТП „ДГС Кюстендил“ на трети лица – администратори или оператори на лични данни по смисъла на ЗЗЛД с цел реализиране законните интереси на поделението;
  6. ще отговаря за спазването на изискванията по охрана и безопасност на труда и противопожарните изисквания при извършване на лесокултурните дейности пред съответните инстанции.
  7. е запознат с техническите и технологичните изисквания за извършване на дейностите в обекта;

**3.8.** отговаря на техническите и квалификационни изисквания за извършване на дейностите, а именно:

**3.8.1.** да разполага с:

**- 6 /шест/ броя** чапа и/или кирка **собствени, закупени на лизинг или наети;**

**-** **6 /шест/ броя** косери **собствени, закупени на лизинг или наети;**

**-** **4 /четири/ броя** мотрни свредели, **собствени, закупени на лизинг или наети**;

**3.8.2.** квалификационни изисквания - участникът трябва да бъде вписан в регистъра на Изпълнителна агенция по горите (ИАГ) за съответната дейност и да е сключил договор с лицензиран лесовъд, като за доказване на тези обстоятелства участникът посочва в Заявлението – Приложение №1 номерата на удостоверенията за регистрацията му по чл.241 ЗГ и това на лицензирания лесовъд по чл.235 ЗГ, както и да разполага с наети на трудов договор работници - **6 /шест/ бр.**;

**3.9.** е/не е извършил оглед на отделите, включени в Обекта;

**3.10.** е запознат със съдържанието на Приложение №5 и Приложение №6 и се задължава да спазва посочените в тях изисквания.

***Забележка:* *Приложение №5 и №6 не се попълват и подписват от участника. Те са с цел запознаване на участника с тяхното съдържание и ще се попълват след сключване на договор.***

**4.** **Плик „Ценово предложение”.** Пликът **„Ценово предложение”** съдържа попълнено и подписано ценово предложение на участника по изготвен от възложителя образец **– *Приложение №4***. Цената се посочва в български лева без ДДС.

**5.** Нотариално заверено пълномощно, когато лицето участва с представител и когато предложението е подадено от изрично упълномощен представител на участника.

***Участниците трябва да имат предвид, че за попълване на декларация с невярно съдържание се носи наказателна отговорност по чл.313 от НК.***

Когато участник в процедура е чуждестранно физическо или юридическо лице или е посочен подизпълнител, който е чуждестранно физическо или юридическо лице, документите по Раздел ІІІ, които са на чужд език, се представят в официално заверен превод.

**ІV. ОСНОВАНИЯ ЗА НЕДОПУСКАНЕ ИЛИ ОТСТРАНЯВАНЕ НА УЧАСТНИК ОТ УЧАСТИЕ В ПРОЦЕДУРАТА**

**1.** Комисията отстранява от конкурса участник:

**1.1.** който не е представил някой от изискуемите документи по чл.18 от Наредбата;

**1.2** за когото се установи невярно деклариране на обстоятелства по чл.18, ал.1, т.3;

**1.3.** който е представил оферта, която е непълна или не отговаря на предварително обявените условия на Възложителя.

**2.** Причините за отстраняване и отстранените участници се посочват в протокола за разглеждането, оценяването и класирането на участниците, който комисията съставя.

**3.** Не се отварят и не се разглеждат ценовите предложения на участниците, които са отстранени от по-нататъшно участие.

**V. СРОК НА ВАЛИДНОСТ НА ОФЕРТАТА**

**1.** **Офертите остават валидни в срок до 60 дни.** Оферта с по-малък срок на действие ще бъде отстранена от участие.

**2.** Възложителят може да поиска от класираните на първо и второ място участници да удължат срока на валидност на офертите до момента на сключване на договора.

**VІ. ДРУГИ УСЛОВИЯ И ИЗИСКВАНИЯ КЪМ УЧАСТНИЦИТЕ /ПРЕДАВАНЕ НА ОФЕРТАТА/**

**1.** Необходимите документи, съгласно **Раздел ІІІ**, следва да бъдат поставени в непрозрачен запечатан плик, върху който са изписани името на участника, номер на обекта, адрес за кореспонденция, телефон и по възможност факс и електронен адрес. **Върху плика трябва да се изпише и още: „Документи за участие в открит конкурс за възлагане на лесокултурни дейности в обект № …....…….,** *(изписва се номера на обекта, за който се участва)***, находящ се на територията на ТП „ДГС Кюстендил“, гр.Кюстендил”.**

В плика се поставят документите, изисквани от Възложителя, както и в отделен запечатан непрозрачен плик с надпис „Ценово предложение”, наименованието на участника и обекта, за който той подава оферта. Пликът „Ценово предложение” съдържа попълнено и подписано ценово предложение на участника. Същите се подават в указания в заповедта за откриване на процедурата срок от участника или от упълномощен от него представител.

Когато участник участва за няколко обекта в една процедура се представя само един комплект документи с изключение на плик „Ценово предложение”. Пликът „Ценово предложение” се представя за всеки обект поотделно.

**2.** При приемане на офертите върху плика се отбелязват входящ номер, датата и часът на получаването и посочените данни се записват във входящ регистър, за което на приносителя се издава документ.

**3.** Възложителят не приема за участие в процедурата и връща на участниците оферти, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват в регистъра.

**4.** Възложителят няма право да откаже приемането и разглеждането на оферта на участник, освен когато офертата не е оформена съгласно изискванията на възложителя или е подадена извън определените срокове.

**VІІ. КРАЕН СРОК ЗА ПОДАВАНЕ НА ОФЕРТИТЕ**

**1.** Офертите трябва да бъдат получени от Възложителя на посочения адрес не по-късно от датата и часа, указани в Заповедта за откриване на процедурата.

**2.** Просрочена оферта, представена на Възложителя след изтичане на крайния срок не се приема. Такава оферта незабавно се връща на участника и това се отбелязва в регистъра.

**VІІІ. ОТВАРЯНЕ И ОЦЕНКА НА ОФЕРТИТЕ**

Заседанието на комисията за провеждане на открития конкурс ще се проведе в административната сграда на ТП „ДГС Кюстендил“, гр.Кюстендил, ул.”Спартак” №52 Б на датата и в часа, обявени в заповедта за откриване на процедурата.

* 1. Комисията започва работа в обявения в заповедта за откриване на конкурса час, след получаване на списъка с участници и представените оферти.
  2. Всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо.
  3. Комисията отваря офертите по реда на тяхното постъпване и проверява съдържанието на постъпилите оферти съгласно изискванията на чл.18 и дали всеки от участниците е внесъл гаранцията за участие в конкурса.

**4.** В открития конкурс комисията отваря пликовете "Ценово предложение" на всички допуснати участници и съобщава всички направени предложения. **Предложения, подадени в плик "Ценово предложение", които надвишават предварително обявената от възложителя начална цена, не участват в класирането.**

**5. КРИТЕРИЙ ЗА ИЗБОР НА ИЗПЪЛНИТЕЛ.** Офертите на участниците в открития конкурс за възлагане на лесокултурни дейности, се оценяват и класират, по следния критерий **- „икономически най-изгодна оферта”.**

**5.1.** Показателите, относителната им тежест и методиката за определяне на оценката по всеки показател и на общата оценка (като общата оценка е равна на сбора от оценките за двата показателя) са както следва:

**5.1.1.** **Показател – цена от плик “Предлагана цена” - максимален брой точки – 90,0.**

Система за определяне на точките: участникът предложил най-ниска цена получава максимален брой точки. Точките на останалите участници се определят по следната формула:

най-ниска предложена цена /лв./

------------------------------------------------------------ х 90 точки

цената, предложена от съответния участник /лв./

**5.1.2.** **Показател - условия за плащане на стойността на обекта – максимален брой точки - 10,0.**

Система за определяне на точките: участникътполучава максималния брой точки предложил заплащане **на 70%** от стойността на приетата с приемателно-предавателен протокол (ППП) работа до:

* приключване на следващата есенната инвентаризация за горските култури за дейности по залесяване и съпътстващите го дейности /отглеждане на горски култури-окопаване, поливане, косене/;
* окончателно завършване на дейността – за други дейности.

Точките на останалите кандидати се определят по следната формула:

70

------------------------------------------------- х 10 точки

предложение на съответния участник

**Критериите са подредени съобразно тяхната тежест.**

**ЗАБЕЛЕЖКА: Направено предложение за заплащане на по-малко от 70% или на по-голямо от 85% се счита, че не отговаря на предварително обявените условия.**

**5.1.3. Обща оценка**

**Показател 5.1.3.= показател 5.1.1. + показател 5.1.2.**

**5.2.** Всички участници, направили ценови предложения, с 20 или повече на сто по-благоприятно от средната стойност на направените предложения от всички участници, представят на комисията в срок от два работни дни от получаване на искането за това, подробна писмена обосновка за образуването й.

**5.3.** Комисията може да приеме писмената обосновка, когато са посочени обективни обстоятелства, свързани с:

**5.3.1.** оригинално решение за изпълнение на дейността;

**5.3.2.** предложеното техническо решение;

**5.3.3.** наличието на изключително благоприятни условия за участника;

**5.3.4.** икономичност при изпълнение на дейността.

**5.4.** Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

**5.5.** Комисията оценява предложенията на участниците съгласно критериите, посочени в документацията за участие в конкурса, и определя класирания на първо и второ място.

**5.6.** Когато двама или повече участници са с еднакви резултати, комисията извършва класирането между тях според показателя с най-голяма тежест, т.е. на първо място се класира участникът, предложил най-ниска цена.

**6.** Комисията определя класирания на първо и второ място участник в открития конкурс за конкретния обект съобразно времето на подаване на офертата, когато: двама или повече участници са с еднакви резултати, включително по показателя с най-голяма тежест.

**7.** Когато е подадена оферта само от един участник, комисията я разглежда и в случай че участникът отговаря на условията за допускане и предложението му е изготвено в съответствие с изискванията на възложителя, той се обявява за изпълнител.

**8.** Участниците, класирани на първо и второ място, са длъжни от момента на попълване на декларацията по чл.18, ал.1, т.3 до сключването на договора да уведомяват възложителя за всички настъпили промени в декларираните обстоятелства.

**9.** Комисията съставя протокол за разглеждането, оценяването и класирането на участниците.

**10.** Заседанията на комисията при открития конкурс до изготвянето на протокола са публични.

**ІХ. ПРЕКРАТЯВАНЕ НА ОТКРИТИЯ КОНКУРС**

Възложителят прекратява открития конкурс с мотивирана заповед, когато:

**1.** не е подадена нито една оферта;

**2.** офертите, подадени от участниците, не отговарят на изискванията и условията на възложителя;

**3.** първият и вторият класиран участник откажат да сключат договор;

**4.** отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

**5.** са установени нарушения при откриването и провеждането й, които не могат да бъдат отстранени, без това да промени условията, при които е обявен конкурса;

**6.** определеният за спечелил конкурса не представи някои от документите по декларираните обстоятелства по [чл.18, ал.1, т.3](http://web.apis.bg/p.php?i=512668&b=0&ot=%CD%E0%F0%E5%E4%E1%E0+%E7%E0+%F3%F1%EB%EE%E2%E8%FF%F2%E0+%E8+%F0%E5%E4%E0+%E7%E0+%E2%FA%E7%EB%E0%E3%E0%ED%E5+%E8%E7%EF%FA%EB%ED%E5%ED%E8%E5%F2%EE+%ED%E0+%E4%E5%E9%ED%EE%F1%F2%E8+%E2+%E3%EE%F0%F1%EA%E8%F2%E5+%F2%E5%F0%E8%F2%EE%F0%E8%E8+-+%E4%FA%F0%E6%E0%E2%ED%E0+%E8+%EE%E1%F9%E8%ED%F1%EA%E0+%F1%EE%E1%F1%F2%E2%E5%ED%EE%F1%F2+%E8+%E7%E0+%EF%EE%EB%E7%E2%E0%ED%E5%F2%EE+%ED%E0+%ED%E5%E4%FA%F0%E2%E5%F1%ED%E8+%E3%EE%F0%F1%EA%E8+%EF%F0%EE%E4%F3%EA%F2%E8&search=%28%2Btext%3A%ED%E0%F0%E5%E4%E1%E0+%2Btext%3A%F3%F1%EB%EE%E2%E8%FF%F2%E0+%2Btext%3A%F0%E5%E4%E0+%2Btext%3A%E2%FA%E7%EB%E0%E3%E0%ED%E5+%2Btext%3A%E8%E7%EF%FA%EB%ED%E5%ED%E8%E5%F2%EE+%2Btext%3A%E4%E5%E9%ED%EE%F1%F2%E8+%2Btext%3A%E3%EE%F0%F1%EA%E8%F2%E5+%2Btext%3A%F2%E5%F0%E8%F2%EE%F0%E8%E8+%2Btext%3A%E4%FA%F0%E6%E0%E2%ED%E0+%2Btext%3A%EE%E1%F9%E8%ED%F1%EA%E0+%2Btext%3A%F1%EE%E1%F1%F2%E2%E5%ED%EE%F1%F2+%2Btext%3A%EF%EE%EB%E7%E2%E0%ED%E5%F2%EE+%2Btext%3A%ED%E5%E4%FA%F0%E2%E5%F1%ED%E8+%2Btext%3A%E3%EE%F0%F1%EA%E8+%2Btext%3A%EF%F0%EE%E4%F3%EA%F2%E8%29+%28%2Bcaption%3A%ED%E0%F0%E5%E4%E1%E0+%2Bcaption%3A%F3%F1%EB%EE%E2%E8%FF%F2%E0+%2Bcaption%3A%F0%E5%E4%E0+%2Bcaption%3A%E2%FA%E7%EB%E0%E3%E0%ED%E5+%2Bcaption%3A%E8%E7%EF%FA%EB%ED%E5%ED%E8%E5%F2%EE+%2Bcaption%3A%E4%E5%E9%ED%EE%F1%F2%E8+%2Bcaption%3A%E3%EE%F0%F1%EA%E8%F2%E5+%2Bcaption%3A%F2%E5%F0%E8%F2%EE%F0%E8%E8+%2Bcaption%3A%E4%FA%F0%E6%E0%E2%ED%E0+%2Bcaption%3A%EE%E1%F9%E8%ED%F1%EA%E0+%2Bcaption%3A%F1%EE%E1%F1%F2%E2%E5%ED%EE%F1%F2+%2Bcaption%3A%EF%EE%EB%E7%E2%E0%ED%E5%F2%EE+%2Bcaption%3A%ED%E5%E4%FA%F0%E2%E5%F1%ED%E8+%2Bcaption%3A%E3%EE%F0%F1%EA%E8+%2Bcaption%3A%EF%F0%EE%E4%F3%EA%F2%E8%29#p6247006#p6247006) от Наредбата с изключение на тези по буква "г";

**7.** определеният за спечелил конкурса **не представи** гаранция за изпълнение по договора.

**Х. УВЕДОМЯВАНЕ ЗА ВЪЗЛАГАНЕ И ПОДПИСВАНЕ НА ДОГОВОРА И ГАРАНЦИЯ ЗА ИЗПЪЛНЕНИЕ**

**1.** В 3-дневен срок от получаване на протокола на комисията Възложителят го утвърждава, издава заповед за утвърждаване на класирането и определяне на изпълнител или за прекратяване на процедурата, съобщава я на заинтересованите лица по реда на чл.61 от Административнопроцесуалния кодекс (АПК) и я публикува на интернет страниците на ТП „ДГС Кюстендил“, гр.Кюстендил и на „ЮЗДП“ ДП, гр.Благоевград.

**2.** В **5-дневен срок** (чл.23, ал.6 от Наредбата) от влизане в сила на заповедта за утвърждаване на класирането и определяне на изпълнител, а в случаите на включено разпореждане за предварително изпълнение при условията и по реда на АПК – от издаването ѝ, определеният за изпълнител участник следва да представи на възложителя документите по чл.35, ал.5. от Наредбата, а именно:

**2.1. Всички необходими документи, доказващи обстоятелствата за техническа и кадрова обезпеченост, които е декларирал, както следва:**

**2.1.1.** документ за закупуване, в случай че техническите средства са закупени на лизинг, както и договор за наем или друг документ, когато техническите средства са наети;

**Във всички изисквани документи трябва да са видни собствениците.**

**2.1.2.** доказателства, че участникът отговаря на квалификационните изисквания на продавача, като **не представя** документи, че е вписан в регистъра на Изпълнителна агенция по горите (ИАГ) за съответната дейност и че е сключил договор с лицензиран лесовъд, тъй като тези обстоятелства участника е посочил в Заявлението – Приложение №1 (номерата на удостоверенията за регистрацията му по чл.241 ЗГ и това на лицензирания лесовъд по чл.235 ЗГ), а представя заверени ксерокопия на:

**2.1.2.1.** актуална справка от НАП за действащите трудови договори по чл.62, ал.5 от КТ за назначения лицензиран лесовъд и за наетите на трудов договор работници **с дата на издаване до 3 /три/ месеца преди датата на процедурата;**

**Участникът следва да представи и следните документи** **свързани със спазването на изискванията по охрана и безопасност на труда и противопожарните изисквания:**

**2.1.3.** валидна оценка на риска на работните позиции, изработена съгласно изискванията на трудовото законодателство /копие/, в т.ч. договор със Служба по трудова медицина (СТМ);

**2.1.4.** копие на фактури за закупуване на защитно облекло или друг документ за наличие на защитно облекло, съответстващо на изискванията за защитно облекло за съответните работни позиции и на броя на работниците, които ще работят по съответния договор;

**Минимални изисквания за защитно оборудване и лични предпазни средства -** работното облекло трябва да отговаря по качество на изискванията и сертификационните стандарти, а именно - **залесител** - стабилизирани обувки/ботуши и ръкавици.

Участникът и посочения от него подизпълнител следва да отговарят заедно на техническите и квалификационните изисквания за извършване на дейността.

**2.2. Номер на документ за внасяне на допълнителна парична сума, в случаите когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора.**

**2.3. Свидетелство за съдимост на физическото лице или на лицата, които представляват съответния участник съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където участникът е регистриран.**

**2.4.** **Удостоверение от органите на Национална агенция за приходите, че участникът няма парични задължения към държавата, установени с влязъл в сила акт на компетентен държавен орган, със срок на валидност 3 (три) месеца преди дата на сключване на договора.**

Документите по т.2.3 и 2.4. се представят и за подизпълнителите в случаите, в които е предвидено участието на такива.

**Документите следва да са валидни към датата на подписване на договора и се представят в оригинал или заверено от участника копие. При представяне на заверено копие участникът представя и оригинала за сравнение.**

**3.** В 3-дневен срок от изтичане на срока по чл.23, ал.6 от Наредбата, комисия, определена от възложителя, проверява редовността и съответствието на представените документи, за което се изготвя протокол. Протоколът се утвърждава от възложителя в 3-дневен срок и се публикува на интернет страниците на ТП „ДГС Кюстендил“, гр. Кюстендил и на „ЮЗДП“ ДП, гр. Благоевград.

Когато за класирания на първо място и определен за изпълнител участник откаже да сключи договор в срока по чл.35, ал.3 от Наредбата, не представи документите по т.2 или не докаже декларираните с тях обстоятелства, възложителят издава заповед, с която определя за изпълнител класирания на второ място. По отношение на последния се прилагат последователно разпоредбите на чл.23, ал.6 и чл.35, ал.5 и 8 от Наредбата.

**4.** Договорът се сключва в 14-дневен срок от влизането в сила на заповедта за определяне на изпълнителя, или съобщаването на заповедта за определяне на изпълнител, когато е допуснато предварително изпълнение.

**5. Договор не се сключва с участник, определен за изпълнител, който:**

**5.1.** в установения срок не представи изискуемите документи или представените такива не отговарят на условията за провеждане на процедурата;

**5.2.** има парични задължения към държавата, установени с влязъл в сила акт на компетентен държавен орган;

**5.3.** има парични задължения към съответното ДП, установени с влязъл в сила акт на компетентен орган, когато възложител е ДП.

**6.** Когато в офертата на спечелилия участник е предвидено участие на подизпълнители, в договора се посочват условията, при които ще се осъществи изпълнението, както и редът за промяна на подизпълнителя.

**7.** Възложителят при поискване осигурява достъп на участниците до документите, доказващи декларираните обстоятелства от спечелилия процедурата.

**ХІ. РАЗНОСКИ ПО УЧАСТИЕ В ПРОЦЕДУРАТА**

Всеки участник поема всички разноски по изготвяне на документите и представянето им, вкл. по огледа на обекта. ТП „ДГС Кюстендил“ не заплаща тези разходи, независимо от изхода на процедурата.

Представените оферти и приложените документи към тях не се връщат на участниците.

**ХІІ. ОСВОБОЖДАВАНЕ НА ГАРАНЦИИТЕ ЗА УЧАСТИЕ И ЗА ИЗПЪЛНЕНИЕ**

**1.** Възложителят освобождава гаранциите за участие на:

- отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на Възложителя за определяне на изпълнител;

- класираните на първо и на второ място - след сключването на договора по чл.35 от Наредбата;

- обжалващия заповедта на възложителя за определяне на изпълнител, в срок 5 работни дни от приключване на производството по обжалване.

**2.** При обжалване на процедурите гаранциите за участие на класираните на първо и второ място се задържат до изтичане на сроковете на валидност на офертите им. Гаранцията за участие на обжалващия процедурата се задържа до приключване на производството по обжалване.

**3.** При обжалване на процедура и влязло в сила съдебно решение за продължаването й от определен етап, органът открил процедурата изисква от участниците в 7-дневен срок да декларират нов срок на валидност за офертите и да внесат гаранция за участие за съответния обект, ако е била възстановена.

При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

Възложителят освобождава гаранциите без да дължи лихви за периода, през който средствата законно са престояли при него.

В случай че определеният за изпълнител или за купувач е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

**4.** Гаранцията за изпълнение на сключените договори се освобождава при изпълнение на договорните задължения в срок 10 работни дни след окончателно приемане на извършената работа с приемателно-предавателен протокол за обекта.

Заплащането на неустойки са предвидени в проекта на договора.

**ХІІІ. ЗАДЪРЖАНЕ НА ГАРАНЦИИТЕ ЗА УЧАСТИЕ**

Възложителят задържа гаранцията за участие, когато участник в процедура:

- оттегля офертата след изтичането на срока за подаването ѝ;

- е определен за изпълнител, но не изпълни задължението си за сключване на договор по чл.35 от Наредбата;

- не представи документите по чл.35, ал.5 от Наредбата в определения срок.

**XІV. ДОПЪЛНИТЕЛНИ РАЗПОРЕДБИ**

За всички неуредени с настоящите условия изисквания за възлагане се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и Закона за горите.

*НАСТОЯЩИТЕ УСЛОВИЯ СА НЕРАЗДЕЛНА ЧАСТ ОТ ДОГОВОРА, ПОДПИСАН С ОПРЕДЕЛЕНИЯТ ЗА ИЗПЪЛНИТЕЛ НА ЛКД УЧАСТНИК*

Изготвил:.............



Съгласувал: ..............

